สารอันตรายแผลงฤทธิ์
นายดำรงค์ พิเดช,ต้องถือว่าเป็นข่าวดีสำหรับเกษตรกรและคนไทยทั้งประเทศ ที่คณะกรรมาธิการวิสามัญศึกษาแนวทางควบคุมการใช้สารเคมีในภาคเกษตรกรรมของสภาผู้แทนราษฎร มีมติให้ยกเลิกสารเคมีการเกษตร 3 ตัว อันได้แก่ ,พาราควอต ไกลโฟเซต, และ,คลอร์ไพริฟอส, ในทันที เพราะเป็นอันตรายถึงขึ้นวิกฤติ ไม่อาจยืดเยื้อได้อีก,กรรมาธิการท่านหนึ่งคือ ,นายดำรงค์ พิเดช, หัวหน้าพรรครักษ์ผืนป่าประเทศไทย ชี้แจงว่าปัญหาสารเคมี 3 ตัว มีเบื้องหลังเกี่ยวกับผลประโยชน์ทับซ้อน มีเงินเข้าอย่างเดียว โดยไม่คำนึงถึงชีวิตประชาชน หากรัฐมนตรีที่เกี่ยวข้องไม่สนับสนุนการยกเลิก จะขออภิปรายไม่ไว้วางใจ เรื่องนี้เป็นปัญหายืดเยื้อมาหลายปี,ไม่ทราบว่ามีรัฐมนตรีคนไหน ที่ยังยืนยันจะสนับสนุนการนำเข้า และการใช้สารเคมีอันตราย ซึ่งเป็นยาฆ่าแมลง ยาฆ่าหญ้าหรือวัชพืชอื่นๆ และสารเคมีทางการเกษตร แต่รู้ว่ามีรัฐมนตรีที่เกี่ยวข้องอย่างน้อย 2 คน ที่ยืนยันต้องยกเลิก ได้แก่ ,น.ส.มนัญญา ไทยเศรษฐ์, รมช.เกษตรฯ และ,นายอนุทิน ชาญวีรกูล, รองนายกรัฐมนตรี,นายอนุทิน,ซึ่งเป็นรัฐมนตรีสาธารณสุข ด้วย พูดถึงผู้ที่เกี่ยวข้องว่า หากมีสติสัมปชัญญะอยู่ และเข้ามาเป็นผู้บริหารประเทศ แต่ยังสนับสนุนสารพิษ ก็ไม่รู้จะพูดอย่างไร ส่วนรัฐมนตรีมนัญญา เคยขอข้อมูลจากข้าราชการ แต่ไม่ได้รับความร่วมมือ จึงต้องหาข้อมูลด้วยตนเอง ต้องติดตามดูกันต่อไป ระหว่างอำนาจการเมืองกับอำนาจเงิน ใครใหญ่?,องค์กรผู้มีอำนาจในการห้ามหรือไม่ห้าม ทั้งการนำเข้าและการใช้สารเคมีการเกษตร ได้แก่ คณะกรรมการวัตถุอันตราย ที่มีข้าราชการจากกระทรวงเกษตรฯ กระทรวงอุตสาหกรรม และสาธารณสุขเป็นกรรมการ ฝ่ายกระทรวงสาธารณสุขสนับสนุนการยกเลิก แต่อีกสองกระทรวงคัดค้าน และเป็นเสียงข้างมาก,สารเคมีอันตรายร้ายแรงแค่ไหน ข้อมูลระบุว่า ในเวลา 4 ปี มีผู้เสียชีวิตจากสารอันตรายถึง 2,193 คน แต่ละปีมีผู้ป่วยและเสียชีวิตจำนวนมาก เช่น ปี 2559 ป่วย 4,876 คน เสียชีวิต 606 คน ปี 2561 ป่วย 4,736 คน ตาย 601 คน ผลการวิจัยพบว่าน้ำยาฆ่าหญ้าปนเปื้อนในดินและซึมเข้าไปในเนื้อเยื่อของผักที่เรากิน ล้างอย่างไรก็ไม่ออก,ตัวเลขประเทศไทยนำเข้าสารพิษในปี 2515 มากเป็นอันดับ 4 ของโลก มีเสียงเรียกร้องจากทั่วสารทิศให้เลิกการนำเข้าและการใช้ แต่ก็ยังไม่ยกเลิก แสดงว่าเป็นธุรกิจที่มีอิทธิฤทธิ์หรือปาฏิหาริย์ ไม่หวั่นเกรงอำนาจใดๆ ข้อมูลระบุว่าผู้นำเข้ามีรายได้ปีละกว่า 6 หมื่นล้านบาท ซ้ำยังยกเว้นภาษีนำเข้าและมูลค่าเพิ่ม.
ต้องถือว่าเป็นข่าวดีสำหรับเกษตรกรและคนไทยทั้งประเทศ ที่คณะกรรมาธิการวิสามัญศึกษาแนวทางควบคุมการใช้สารเคมีในภาคเกษตรกรรมของสภาผู้แทนราษฎร มีมติให้ยกเลิกสารเคมีการเกษตร 3 ตัว 
สารเคมี,ดำรงค์ พิเดช,มนัญญา ไทยเศรษฐ์,อนุทิน ชาญวีรกูล,สารเคมีอันตรายร้ายแรง,บทบรรณาธิการ,ยกเว้นภาษีนำเข้า